Chejudohund stammer fra øya Jeju (Chejudo), sør for det koreanske fastlandet, og er mindre enn sine to slektninger. Koreansk chejudo er en typisk spisshund av urhundtype. Den er med stor sannsynlighet en etterkommer av asiatisk dingo, men man vet lite om hundens «renhet» i forhold til dette slektskapet i dag. Det finnes imidlertid klare indikasjoner som peker mot et felles opphav med koreansk jindo.